Danza+da+Lúa+en+Santiago

Musicada por [|Guirebo]

DANZA DA LÚA EN SANTIAGO
¡Fita aquel branco galán, olla seu transido corpo!

É a lúa que baila na Quintana dos mortos.

Fita seu corpo transido negro de somas e lobos.

Nai: a lúa está bailando na Quintana dos mortos.

¿Quén fire potro de pedra na mesma porta do sono?

¡É a lúa! ¡É a lúa na Quintana dos mortos!

¿Quen fita meus grises vidros cheos de nubens seus ollos?

¡É a lúa! ¡É a lúa na Quintana dos mortos!

Déixame morrer no leito soñando con froles dóuro.

Nai: a lúa está bailando na Quintana dos mortos.

¡Ai filla, co ar do céo vólvome branca de pronto!

Non é o ar, é a triste lúa na Quintana dos mortos.

¿Quén brúa co-este xemido dímenso boi melancónico?

¡Nai: É a lúa, a lúa coronada de toxos, que baila, e baila, e baila na Quintana dos mortos!